text: Natteravne skal tidligere op
  08 april 2014 kl. 13.45
  Natteravnene i Høje Kolstrup i Aabenraa vil fra maj også være på gaden om eftermiddagen og i de tidlige aftentimer.
  To dage om ugen, tirsdag og fredag, skal natteravnene som et forsøg gå på gaden i Høje Kolstrup. Et område der tidligere har været på ghettolisten. Forsøget skal køre fra maj til oktober.
  Natteravnene skal, ved at være ude tidligere på dagen, møde yngre mennesker, end de gør i dag. De skal vise sig som rollemodeller for de unge i boligområdet.
  I dag holder Natteravnene i Høje Kolstrup to informationsmøder, for at fortælle mere om projektet og forhåbentligt få flere frivillige.
  Går projektet godt, og er der behov for at være på gaden i dagtimerne flere dage end tirsdag og fredag, så vil Natteravnene gerne udvide - hvis der er frivillige nok.
  Læs mere om arrangementet her
  